# 3.1. Recomendacións de uso

# Orientacións e recomendacións de uso

## Recursos materiais necesarios

Os recursos materiais necesarios para que o alumnado desenvolva con éxito a proposta didáctica son:

- O caderno de aprendizaxe, en formato físico ou dixital.

- Un dispositivo electrónico onde poder utilizar aplicacións de ofimática para buscar información, visualizar imaxes e realizar as actividades propostas no REA.

- Para o reto final, dependendo da opción escollida: material de papelería (pegamento, cartolina, rotuladores, pinturas etc.), un ordenador que permita a edición de son e vídeo.

Non se require material específico ou especializado para a realización de ningunha das actividades e todos os medios deberían estar dispoñibles en calquera tipo de centro educativo.

## Proposta de agrupamentos para actividades grupais

Para as actividades relacionadas co reto final, o alumnado dividirase en catro grupos, cada un encargado dunha das civilizacións estudadas.

Recoméndase un reparto equilibrado, tanto en número como nas capacidades do propio alumnado, para evitar descompensacións á hora de realizar as actividades e da carga de traballo dentro do propio grupo.

Será o profesor ou profesora o encargado de distribuír o alumnado nos grupos.

Para a posta en común dos resultados das actividades, recoméndase facelo a través do grupo-clase, aínda que é posible facelo a través de grupos máis pequenos.

## Produtos finais

O produto final deste REA consiste en catro formas de exposición para as catro civilizacións estudadas.

O alumnado elaborará una maqueta, vídeo ou presentación sobre cada unha das civilizacións, en grupo e a través do traballo colaborativo, que recollerá todos os coñecementos adquiridos durante a unidade.

Este produto será exposto, ben na aula ou noutro espazo dispoñible no centro educativo, para compartilo co resto do alumnado.

## Enfoque multinivel do reto

As actividades do REA contemplan diferentes niveis de dificultade para o alumnado. Do mesmo xeito, o reto final propón tres alternativas para escoller que tipo de produto quere facer o alumnado:

- O primeiro, e cun menor nivel de dificultade, sería unha presentación coas principais características das civilizacións.
- O segundo, sería un vídeo.
- O terceiro sería unha maqueta ou diorama que recolla unha escena na que se podan identificar todas as características, así como o material explicativo correspondente.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)